Publication: Magyar Közlöny
Issue: MK-2009-193 (Year: 2009, Number: 193)
Era: 2004-2010
Section: 2000. évi C. törvény (a továb biak ban: számviteli tör vény) 70. § (2) bekezdésében meghatározott adózás elõtti
Paragraph Index: 3870

4. § A Rendelet 30. § (3) bekezdése helyébe a következõ rendelkezés lép: „(3) A kamat a visszavonáskor érvényes jegybanki alapkamat kétszerese, nem önkormányzatok kedvezményezettsége esetén a visszavonáskor érvényes jegybanki alapkamat másfélszerese. A kamatot a támogatás igénybevételétõl a támogatási döntést hozó szervnek a támogatási szerzõdés nem megfelelõ teljesítésérõl való értesülését igazoló dokumentum keltezéséig terjedõ idõszakra kell felszámítani. Amennyiben a támogatott a nem teljesítést rögzítõ ellenõrzési jegyzõkönyvben tett megállapítást vitatja és a szerzõdésszerû teljesítést 15 napon belül hitelt érdemlõen nem igazolja, a kamatot az igénybevételtõl az igazolásra rendelkezésre álló határidõ leteltéig kell felszámítani. A támogatási szerzõdés nem megfelelõ teljesítésérõl való értesülést igazoló dokumentum keltezésének helyszíni ellenõrzési jegyzõkönyv esetén a jegyzõkönyv aláírásának dátumát, a (2) bekezdés g) pontjában szereplõ eljárások esetén az eljárás megindulásáról tájékoztató Cégközlöny dátumát kell tekinteni. A kamat összegét – az ügynökséggel együttmûködve – az Államkincstár határozza meg.”

Source: https://magyarkozlony.hu/hivatalos-lapok/0d771e018fbcd1fd65bc9df9e2a4fbcb6a5eb917/dokumentumok/5a39ff5d46545aecf4b7e5d15e5924f307898fec/letoltes